
  DISCIPLINA : Educația plastică
  CLASA: a IV- a 

  UNITATEA DE ÎNVĂȚARE 2: Alfabetul artei plastice
  SUBIECTUL: Dominanta cromatică  ,, În jurul bradului”
  TIPUL LECȚIEI: De formare a capacităților de aplicare a cunoștințelor.

                              UNITĂȚI DE COMPETENȚE:   

   2.1.    Explorarea materialelor și tehnicilor specifice pentru obținerea formelor plane.

   2.2.    Crearea compozițiilor cromatice prin aplicarea tonului și a nuanțelor.
                             OBIECTIVE OPERAŢIONALE:

         La sfârşitul lecţiei, elevul va fi capabil / va putea:
    O.1 -  Să identifice dominanta cromatică în imagini tematice;
    O.2 -  Să aleagă în mod conștient o culoare dominantă pentru compoziția ,, În jurul bradului”;

    O.3 – Să creeze o lucrare plastică folosind culoarea dominantă în mod expresiv; 
    O.4 – Să explice alegerea culorii dominante în cadrul reflecției;
    O.5 -  Să manifeste creativitate și grijă în realizarea compoziției.
                    TEHNOLOGIA DIDACTICĂ/ STRATEGII DIDACTICE:

Metode/tehnici: Povestirea, dialogul, explicația, demonstrația, observația, joc didactic, argumentarea, analiza.
Forme de organizare a activității: frontal, individual, în grup.
Resurse didactice: Manual, album, imagini, fișe, ecran, mijloace materiale (guașă, acuarelă, pensule, paletă).  
	Etape ale activității didactice
	Obiective
	Demers acțional
	Timp
	Tehnologia realizării (Metodă\Formă de activitate\

Resurse)

	Evocare


	O1
	· Salutul.

    Învățătorul asigură un climat favorabil pentru desfășurarea lecției. 
· Captarea atenției
   Ghicitoare: Sus pe coama munților, 

                       Munților, cărunților,
                       Stă voinicul cel țepos

                      Veșnic verde și frumos.

                      Cine-i oare? Tu să-mi spui!  (Bradul)
     Adresez câteva întrebări de explorare și conversație:
· Despre cine credeți că se vorbește în această ghicitoare?

· Cum arată bradul iarna? Dar vara?

· Ce emoții simțiți când vedeți un brad împodobit?

· Ce culoare ați alege ca dominantă pentru un brad magic?

· Anunțarea subiectului:
    Subiectul lecției de astăzi este Dominanta cromatică ,, În jurul bradului”.
 La această oră vom învăța să folosim o culoare dominantă pentru a reda atmosfera sărbătorilor de iarnă. Se poartă discuții despre ,,Legenda bradului”.
     Joc didactic ,, PRO sau Contra” se analizează avantajele și dezavantajele folosirii brazilor naturali și artificiali în perioada sărbătorilor de iarnă.
	   7 min
	Ghicitoare

        Dialogul dirijat

Resursă didactică
https://www.youtube.com/watch?v=h3RH8r3qNzU
Joc didactic

Argumentarea

	 Realizarea sensului
	       O2

· O3
	· Dirijarea învățării:
  Joc de grup ,, Găsește dominanta” 
     Fiecare grup primește imagini de iarnă sau peisaje și identifică ce culoare domină în fiecare lucrare. Elevii analizează tonurile, nuanțele folosite și ghicesc culoarea care predomină. Exemplu:

 Imagine: Un peisaj de iarnă cu zăpadă și cer albastru

 Întrebare: Ce culoare este dominantă?  

 Răspuns: Albastru

 Discuție: Ce transmite această culoare? (frig, liniște, visare ) 

      Glosar: 

    Dominanta cromatică este culoarea care apare cel mai mult într-o lucrare. Ea este ca un conducător al tuturor culorilor – ea dă tonul, starea și atmosfera desenului. De exemplu, dacă desenezi un brad într-o pădure de iarnă și folosești mult albastru, atunci albastru devine dominanta cromatică. El transmite răceală, liniște sau poate chiar un mister. Verdele ca dominantă cromatică este o alegere frumoasă pentru această temă, deoarece este culoarea bradului, a pădurii, a vieții și a naturii. El va fi rege în lucrarea voastră. Când o folosim ca dominantă această culoare ne transmite:
· Prospețime – ca o gură de aer curat de munte;

· Liniște și echilibru – ca o pădure care ne îmbrățișează;
· Speranță și renaștere – pentru că bradul rămâne verde chiar și iarna.
Acum, să transformăm ideile și culorile în artă, iar povestea din jurul bradului

 va prinde viață!
Indicații tehnice:
Începeți cu schița în creion, trasând ușor conturul bradului și al elementelor 
din jur (cadouri, oameni, cer, zăpadă) . Apoi, începeți colorarea, alegând nuanțele potrivite pentru culoarea voastră dominantă. Nu uitați să combinați nuanțele și să păstrați armonia în lucrare!
	3 min

25 min
	Imagini vizual-plastice

          Joc didactic
Povestirea
Explicația

          Demonstrația

	Reflecție


	O4

O5
	   La tablă se organizează o mică expoziție cu titlul ,,Galeria brăduților colorați ”.

  Întrebări de reflecție:

· Ce culoare a fost dominantă în lucrarea ta?

· De ce ai ales această culoare?

· A fost ceva mai greu de realizat? 
· Ce lucrare ți-a atras atenția? De ce?
   Azi am învățat că o culoare dominantă poate schimba întreaga atmosferă a unei lucrări. Chiar dacă bradul e verde, fiecare dintre voi i-a dat o altă lumină, stare și poveste. Bravo, mici artiști!
	7 min
	Expoziție
Analiza

Expunerea

	Extindere
	
	  Folosește culoarea dominantă pe care ai ales-o azi și creează o felicitare de Crăciun. Adaugă un mesaj scris din suflet!
	3 min
	


